Product: Et donaré tot això (Clàssica) (Catalan Edition)
A l&apos;escenari majestuós de la Ribeira Sacra, l&apos;Álvaro té un accident que acabarà amb la seva vida. Quan en Manuel, el seu marit, arriba a Galícia per reconèixer el cadàver, descobreix que la investigació sobre el cas s&apos;ha tancat massa ràpid. El rebuig per part de la seva poderosa família política, els Muñiz de Dávila, l&apos;impulsa a fugir, però el reté l&apos;al·legat contra la impunitat que en Nogueira, un guàrdia civil jubilat, esgrimeix contra la família de l&apos;Álvaro, nobles que es gronxen en els seus privilegis, i la sospita que aquesta no és la primera mort del seu entorn que s&apos;ha emmascarat com a accidental. En Lucas, un sacerdot amic de la infància de l&apos;Álvaro, s&apos;uneix a en Manuel i a en Nogueira en la reconstrucció de la vida secreta de qui creien conèixer bé.
 La inesperada amistat d&apos;aquests tres homes sense cap afi nitat aparent ajuda en Manuel a navegar entre l&apos;amor per qui va ser el seu marit i el turment d&apos;haver viscut d&apos;esquena a la realitat, blindat rere la quimera del seu món d&apos;escriptor. Començarà així la recerca de la veritat, en un lloc de fortes creences i costums arrelats en què la lògica mai no acaba de lligar tots els caps.
 «Els trucs a la porta van sonar autoritaris. Vuit cops segurs, ràpids, de qui espera ser atès amb diligència. El tipus de sol·licitud que no es podria confondre mai amb el picar d&apos;un convidat, d&apos;un operari o d&apos;un repartidor. Més tard, pensaria que al capdavall és així com un espera que truqui la policia».

Search query: dolores redondo
Relevance: Exact